
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE

   Proiect de hotărâre privind prelungirea prin act adițional,  pe o perioadă de 3 ani a contractului de închiriere nr. 1447/18.12.2003, încheiat cu SC APOTHECARIA SRL


	SC   APOTHECARIA   SRL  are  închiriat  prin  Contractul  de închiriere  nr. 1447/2003,
spaţiul   cu   altă   destinaţie  decât  aceea  de  locuinţă  situat  în  imobilul  din  Timişoara,  Calea
Buziașului nr.28, cu destinația de farmacie, contract ce expiră la data de 29.07.2019. Spaţiul închiriat este format din 10 încăperi, în suprafaţă de 63.83 mp.
           Prin  adresa  înregistrată  cu  numărul  CT2019-001904/22.04.2019,  SC APOTHECARIA SRL a  solicitată  în  termenul prevăzut la  art.3,  alin.2  din contractul de închiriere nr.1447/2003
prelungirea contractului de închiriere numărul 1447/18.12.2003.
Spațiul cu altă destinație situat în Timișoara, str. Calea Buziașului nr. 28, este  înscris în CF nr. 406503-C1-U23, nr. top 28903/2, în administrarea Consiliului Local al Municipiului Timișoara.
Pentru continuarea activității de către SC Apothecaria SRL este necesară prelungirea închirierii acestui spațiu. 
Comisia de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara, precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 176/11.04.2019, în ședinta din data de 09.05.2019 a aprobat prelungirea contractului de închiriere nr. 1447/2003 pe o perioadă de 3 ani.
Precizăm faptul că, pe toată perioada contractuală, începând din anul 2003, SC Apothecaria SRL, s-a comportat ca un bun chiriaș și nu a înregistrat obligații fiscale restante la bugetul local.
 	Apreciem faptul că,  Proiectului  de hotărâre privind prelungirea prin act adițional, pe o perioadă de 3 ani a contractului de închiriere nr. 1447/2003, încheiat cu SC Apothecaria SRL, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara .

